  Виталий Пронин Така. Малпанъёсты улонэ каньылля пыӵалозы. Тӥледлы арняды огшоры потоз, но та нуналъёс кемалы вунонтэм кылёзы. Йырдэс поромытоз яратон, воргоронъёс чебер кылъёсын мылкыддэс ӝутозы. Арня кутсконын сак кариське, сюресъёс вамен выжыкуды. Арня пумын кыдёкысь ӟеч ивор кылоды. Ош. Пӧртэм веранъёсты кылоды, но тӥ асьтэ малпанъёсты вылын сылэ, нокинэ кылзӥськытэк, азьлань вамыштэ. Семья кусыпъёсты валантэмесь, соосты юнматон вылысь кузпалэныды ӵош кытчы ке куное ветлэ яке инкуазе поталэ. Вошъяськись куазь сямен ик, мылкыдды но пӧртэм луоз. Саклыктэс эн ыштэ. Кыктоос. Котькытчы вуэмды, котьмае тодэмды потоз. Ваньмыз радызъя мынэ. Дыртытэк но туж адӟем карымон тыршиськоды. Тодмотэм адямиослы сюлэмдэс усьтыны эн дыртэ, коньдонэн кылдэм шуг-секытъёстэс тупатыны юрттозы вуж тодмоосты. Дыр вуэмын пинь эмъясь доры ветлыны. Кисло-кусло. Ма борды басьтӥськоды, ваньзэ капчиен быдэстоды но котькытысь пайда поттоды. Кияды шедем уксёдэс тус-тас эн каре, со азьланяз кулэ луоз. Ушъясьёс но, курласьёс но шедёзы, дышетске адямиосты кылзыны, юнме шорысь мылкыддэс эн куашкатэ, тросгес шутэтске. Лев. Малпам ужъёстэс арня кутсконын ик быдэстыны тырше, отӥяз ӟигарды быроз, тазалыкты чутоз. Сюлмо ужамдэс арня пумын дунъялозы. Тросгес удалтоз ужбергатон но культура удысын тыршисьёслы. Котырысьтыды адямиостылы юрттӥськыны тырше, асьтэлэсь но мылкыддэс лӧпкытӥсьёс луозы. Нылмурт. Ужъёсты трос, кыкез понна ужано луоды. Эн сюлмаське: ваньзэ радызъя лэсьтӥды ке, котькытчы но котьма карыны вуоды. Коньдон сьӧры эн уйиське, тазалыкты сярысь тросгес сюлмаське. Мылкыдды вошъяське: мултэс вераськемды уг поты, со понна быдэс нуналъёстэс лыдӟиськыса ортчытъялэ. Весъёс. Арня кутсконын вань ужъёсты капчиен радъяськозы. Арня шорын абдралоды: малпамтэ шорысь вуж тодмоосты вуозы но быдэстытэк кылем ужъёсты сярысь тодады вайытозы. Палэнскыныя пегӟыны вырытозь, ӵошен пуксе но кенеше. Озьы гинэ капчияк азьлань вамыштыны быгатоды. Скорпион. Ялан ужаськоды, кин ке понна сюлмаськиськоды. Дыр вуэмын асьтэ сярысь малпаськыны, тазалыктэс юнматыны. Магазинъёстӥ ортче но чебер дӥсь яке кильтыръяськон арбери басьтэ. Йырады пӧртэм малпанъёс бергало, арня пумын соосты ужады пыӵатэ. Берлолы кельтӥды ке, вунэтоды. Ыбылӥськись. Интыяды пукыны дышемын ӧвӧл, трос дырды кошке сюрес вылын ветлонлы. Тазэ арнядэс дорады пукыны тырше, тазалыкты чутыны ӧдъяз ке, ас поннады эн йӧнатӥське, эмъясьёс доры мынэ. Сак кариське: котырады пӧяськыны вырисьёс вань, эш чакласа быръе. Сюро кеч. Трос ужады, табере ганяк шутэтскыны но быгатоды. Вторнике но четверге котыр ласянь удалтоз, мытэм ужъёсты вӧй вылтӥ кадь радъяськозы, эшъёстэс но сьӧрады валтоды. Арня пумын паймымон адямиен тодматскоды, ӟеч эш луэм сяна, со коньдонэн но юрттӥськоз. Ву кисьтась. Кышкатэк басьтӥське выль ужъёс борды. Ужысь кивалтӥсьты учконзэ воштоз, тӥледыз ӟечгес дунъяны кутскоз, тросгес уждун тыроз. Сое эшъёсты соку ик синйылтозы, вожъяськыны кутскозы. Эн керӟегъяське, верамъёссэс санэ эн басьтэ, ваньмыз радъяськоз. Чорыгъёс. Интыяз пукыны дышымтэ адямиез думыса уд возьы, тӥляд но мылкыдъёсты кыре-буре курисько. Тросгес саклык висъялэ семьядылы, юртъер котырады бергалэ, мултэс арбериостылэсь мозмытске. Документъёсты бордын ужалэ, страховка лэсьтон сярысь но вунэтоно ӧвӧл.  